ประกาศกระทรวงคมนาคมเรื่องกำหนดให้ทางพิเศษศรีรัช - วงแหวนรอบนอกกรุงเทพมหานครเป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษพ.ศ. ๒๕๕๙ ด้วยคณะรัฐมนตรีได้มีมติเมื่อวันที่๒๔ มกราคม ๒๕๕๔ เห็นชอบในหลักการโครงการทางพิเศษศรีรัช -วงแหวนรอบนอกกรุงเทพมหานคร ด้วยวิธีการเพิ่มบทบาทภาคเอกชน (Public Private Partnerships : PPPs) ตามขั้นตอนของพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐพ.ศ. ๒๕๓๕ โดยการให้เอกชนเข้าร่วมลงทุนในรูปแบบ Build - Transfer - Operate และคณะรัฐมนตรีได้มีมติเมื่อวันที่ ๔ กันยายน ๒๕๕๕เห็นชอบในหลักการร่างสัญญาสัมปทานการลงทุนออกแบบก่อสร้าง บริหารจัดการให้บริการและบำรุงรักษาโครงการทางพิเศษศรีรัช - วงแหวนรอบนอกกรุงเทพมหานครที่สำนักงานอัยการสูงสุดได้ตรวจพิจารณาและพิมพ์ยกร่างขึ้นใหม่ และผนวกแนบท้ายสัญญารวมทั้งข้อสังเกต ๙ ข้อ ตามที่กระทรวงคมนาคมเสนอ และให้กระทรวงคมนาคม(การทางพิเศษแห่งประเทศไทย) รับไปประสานงานกับสำนักงานอัยการสูงสุดเพื่อดำเนินการแก้ไขร่างสัญญาดังกล่าวให้เป็นไปตามข้อสังเกต ๙ข้อของสำนักงานอัยการสูงสุดอย่างเคร่งครัดโดยให้คำนึงถึงประโยชน์ของรัฐและประโยชน์สาธารณะแล้วดำเนินการตามขั้นตอนของกฎหมายและระเบียบที่เกี่ยวข้องต่อไปและรายงานผลให้คณะรัฐมนตรีทราบด้วยซึ่งคณะรัฐมนตรีในคราวประชุมเมื่อวันที่ ๒๙ มกราคม ๒๕๕๖ ได้มีมติรับทราบแล้วซึ่งต่อมาคณะกรรมการการทางพิเศษแห่งประเทศไทย ในคราวประชุมครั้งที่ ๑๐/๒๕๕๙เมื่อวันที่ ๑๑ กรกฎาคม ๒๕๕๙ ได้พิจารณาตามเงื่อนไขของสัญญาสัมปทานการลงทุนออกแบบก่อสร้างบริหารจัดการ ให้บริการและบำรุงรักษาโครงการทางพิเศษศรีรัช -วงแหวนรอบนอกกรุงเทพมหานครระหว่างบริษัทคู่สัญญาและการทางพิเศษแห่งประเทศไทยแล้วจึงกำหนดอัตราค่าผ่านทางพิเศษของทางพิเศษศรีรัช - วงแหวนรอบนอกกรุงเทพมหานครตามมาตรา ๑๙ แห่งพระราชบัญญัติการทางพิเศษแห่งประเทศไทย พ.ศ. ๒๕๕๐อาศัยอำนาจตามความในมาตรา๕ และมาตรา ๓๙ แห่งพระราชบัญญัติการทางพิเศษแห่งประเทศไทย พ.ศ. ๒๕๕๐ รัฐมนตรีว่าการกระทรวงคมนาคมออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงคมนาคมเรื่อง กำหนดให้ทางพิเศษศรีรัช - วงแหวนรอบนอกกรุงเทพมหานครเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษ พ.ศ. ๒๕๕๙ข้อ ๒[๑] ประกาศกระทรวงคมนาคมนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ทางพิเศษศรีรัช -วงแหวนรอบนอกกรุงเทพมหานคร เป็นทางต้องเสียค่าผ่านทางพิเศษข้อ๔ ให้รถตามบัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคมนี้เป็นรถที่ต้องเสียค่าผ่านทางพิเศษข้อ๕ ให้รถตามบัญชีประเภทของรถที่ได้รับการยกเว้นค่าผ่านทางพิเศษท้ายประกาศกระทรวงคมนาคมนี้เป็นรถที่ได้รับการยกเว้นค่าผ่านทางพิเศษข้อ๖ ค่าผ่านทางพิเศษไม่เกินอัตราค่าผ่านทางพิเศษท้ายประกาศกระทรวงคมนาคมนี้ข้อ๗ ผู้ใช้ทางพิเศษศรีรัช -วงแหวนรอบนอกกรุงเทพมหานคร ที่จะเข้าใช้ทางพิเศษศรีรัช (ทางพิเศษสายแจ้งวัฒนะ -บางโคล่ และสายพญาไท - ศรีนครินทร์) และทางพิเศษเฉลิมมหานคร (ทางพิเศษสายดินแดง -ท่าเรือ สายบางนา - ท่าเรือ และสายดาวคะนอง - ท่าเรือ) ต้องเสียค่าผ่านทางพิเศษ ณสถานที่จัดเก็บค่าผ่านทางพิเศษที่ด่านเก็บค่าผ่านทางพิเศษบางซื่อ ๒ตามอัตราที่ประกาศกระทรวงคมนาคมกำหนดให้ทางพิเศษเฉลิมมหานคร และทางพิเศษศรีรัชเป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษข้อ๘[๒] ผู้ใช้รถบนทางพิเศษต้องเสียค่าผ่านทางพิเศษตามอัตราที่ประกาศยกเว้นตั้งแต่เวลา ๐๐.๐๑ นาฬิกา ถึงเวลา ๒๔.๐๐ นาฬิกา ของวันที่ ๒๖ ตุลาคม ๒๕๖๐โดยความเห็นชอบของคณะกรรมการการทางพิเศษแห่งประเทศไทย ณสถานที่จัดเก็บตามที่การทางพิเศษแห่งประเทศไทยกำหนดประกาศณ วันที่ ๕ สิงหาคม พ.ศ. ๒๕๕๙อาคม เติมพิทยาไพสิฐรัฐมนตรีว่าการกระทรวงคมนาคมบัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคม เรื่อง กำหนดให้ทางพิเศษศรีรัช - วงแหวนรอบนอกกรุงเทพมหานคร เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษพ.ศ. ๒๕๕๙ลำดับที่ประเภทของรถที่ต้องเสียค่าผ่านทางพิเศษ๑รถยนต์ส่วนบุคคล และรถยนต์สาธารณะตามกฎหมายว่าด้วยรถยนต์ ขนาด ๒เพลา (ไม่เกิน ๔ ล้อ)๒รถบรรทุกตู้ รถบรรทุกเล็ก รถประจำทางเล็ก ขนาด ๒ เพลา (ไม่เกิน ๔ ล้อ)๓รถบรรทุกขนาดกลาง ๒ เพลา (เกิน ๔ ล้อขึ้นไป)๔รถบรรทุกขนาดใหญ่ ๓ เพลา๕รถประจำทางขนาดกลาง ๒ เพลา๖รถประจำทางขนาดใหญ่ ๓เพลา๗รถเทรลเล่อร์และรถขนาดใหญ่พิเศษ ๓ เพลาขึ้นไปบัญชีประเภทของรถที่ได้รับการยกเว้นค่าผ่านทางพิเศษท้ายประกาศกระทรวงคมนาคม เรื่อง กำหนดให้ทางพิเศษศรีรัช วงแหวนรอบนอกกรุงเทพมหานคร เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษพ.ศ. ๒๕๕๙ลำดับที่ประเภทของรถที่ได้รับการยกเว้นค่าผ่านทางพิเศษ๑รถในขบวนเสด็จพระราชดำเนินของพระมหากษัตริย์ หรือสมเด็จพระบรมราชินีนาถ๒รถในขบวนเสด็จพระราชดำเนินหรือขบวนเสด็จของพระบรมราชวงศ์ชั้นเจ้าฟ้าขึ้นไป๓รถในขบวนเสด็จของพระบรมวงศ์ชั้นพระองค์เจ้า๔รถในขบวนเสด็จของสมเด็จพระสังฆราช๕รถของผู้ซึ่งทรงพระกรุณาโปรดเกล้าฯ ให้ปฏิบัติพระราชกรณียกิจแทนพระองค์๖รถดับเพลิง และรถพยาบาลที่ได้รับอนุญาตจากผู้บัญชาการตำรวจแห่งชาติ ให้ใช้ไฟสัญญาณแสงวับวาบหรือให้ใช้เสียงสัญญาณไซเรน เฉพาะในขณะปฏิบัติหน้าที่เท่านั้น๗รถของสำนักงานตำรวจแห่งชาติที่ใช้ในการปฏิบัติงานในทางพิเศษ๘รถของกระทรวงกลาโหมที่ใช้ทำการเคลื่อนย้ายกำลังทหารหรือยุทโธปกรณ์๙รถอื่นที่มีบัตรยกเว้นค่าผ่านทางพิเศษบัญชีอัตราค่าผ่านทางพิเศษท้ายประกาศกระทรวงคมนาคม เรื่อง กำหนดให้ทางพิเศษศรีรัช - วงแหวนรอบนอกกรุงเทพมหานคร เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษพ.ศ. ๒๕๕๙ลำดับที่ประเภทของรถที่ต้องเสียค่าผ่านทางพิเศษค่าผ่านทางพิเศษครั้งหนึ่ง บาท/คัน๑รถที่มีล้อไม่เกิน ๔ ล้อ๕๐๒รถที่มีล้อเกิน ๔ ล้อ แต่ไม่เกิน ๑๐ ล้อ๘๐๓รถที่มีล้อเกิน ๑๐ ล้อ๑๑๕หมายเหตุ ผู้ใช้ทางพิเศษศรีรัช วงแหวนรอบนอกกรุงเทพมหานครที่ประสงค์จะเข้าใช้ทางพิเศษศรีรัช (ทางพิเศษสายแจ้งวัฒนะ บางโคล่ และสายพญาไท ศรีนครินทร์) และทางพิเศษเฉลิมมหานคร (ทางพิเศษสายดินแดง ท่าเรือ สายบางนา ท่าเรือ และสายดาวคะนอง ท่าเรือ) ให้ชำระค่าผ่านทางพิเศษที่ด่านเก็บค่าผ่านทางพิเศษบางซื่อ๒ ตามอัตราที่ประกาศกระทรวงคมนาคมกำหนดให้ทางพิเศษเฉลิมมหานคร และทางพิเศษศรีรัช เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ ประกาศกระทรวงคมนาคมเรื่อง กำหนดให้ทางพิเศษศรีรัช -วงแหวนรอบนอกกรุงเทพมหานครเป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ(ฉบับที่ ๒)พ.ศ. ๒๕๖๐[๓]ข้อ๒ ประกาศกระทรวงคมนาคมนี้ให้ใช้บังคับตั้งแต่วันที่๒๖ ตุลาคม พ.ศ. ๒๕๖๐ เป็นต้นไปปวันวิทย์/เพิ่มเติม๘พฤศจิกายน ๒๕๖๐นุสรา/ตรวจ๑ธันวาคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๑๘๓ ง/หน้า ๒/๒๑ สิงหาคม ๒๕๕๙[๒] ข้อ ๘ แก้ไขเพิ่มเติมโดยประกาศกระทรวงคมนาคม เรื่องกำหนดให้ทางพิเศษศรีรัช - วงแหวนรอบนอกกรุงเทพมหานครเป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ(ฉบับที่ ๒)พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๒๕๗ ง/หน้า ๕/๑๘ ตุลาคม ๒๕๖๐